Pe lângă informații despre statul și dinastia otomană, Arhivele Otomane conțin date despre toate posesiunile acestora. Chiar dacă autoritățile declară că este deschisă pentru toți cercetătorii, unii dintre aceștia s-au plâns că li se interzice accesul la documente în dependență de subiectul cercetării lor. În pofida acestui fapt, mulți istorici care au studiat Genocidul Armean precum istoricul britanic de origine armeană Ara Sarafian, dar și Taner Akcam, au folosit pe larg Arhivele Otomane din Istanbul pentru a sprijini informațiile din cărțile lor. Aceștia au afirmat, însă, că au întâlnit diferite impedimente în timpul accesării arhivelor.